Як паведаміў прэсавы сакратар МЗС Беларусі Павал Латушка, любыя чыноўнікі АБСЭ, якія будуць весьці перамовы зь беларускімі ўладамі, атрымаюць неабходныя візы. Гэта, паводле Латушкі, будзе зроблена па асабістым указаньні Аляксандра Лукашэнкі. Прэсавы сакратар МЗС паведаміў, што Лукашэнка даручыў міністру замежных справаў Міхаілу Хвастову зрабіць заяву пра гатоўнасьць пачаць перамовы з АБСЭ пра мандат групы АБСЭ ў Беларусі.